Kebaya

Kebaya panèka settong macem rasoghân bagiyân attas tradisional sè asalla ḍâri kabudhajâân Jhâbâ è Indonèsia, tapè pangangghuyyânna ampon malowas ka naghara-naghara Asia Tenggara laènna akadhi Malaysia, Brunei, bân Singapura. Salaenna jârèyâ, kebaya jughân eyangghuy è lowar Asia Tenggara, ènggi panèka bi' orèng Jhâbâ, Melayu bân orèng Eurasia Portugis è Kapoloan Cocos, Polo Natal, pesisir India bân Sri Lanka, Makau sarta Afrika Selatan.

Kebaya panèka rasoghân bâgiyân attas se ghâdhuwân ciri khas mukka' è bâgiyân adâ' bân ekaghâbây kalabân cara kona dâri kaèn sè èntèng akadhi brokat, katon, kasa, rènda, otabâ voile, bân kadhâng ehiyasi kalaban sulaman. Bâgiyân adâ'na ekowataghi kalabân kancèng, pen, otabâ bros. Samentara rasoghân bâgiyân bâbâ ghâbây rasoghân panèka biyasana èkennal mènangka sarong, kemben otabâ sepotong kaen lanjhang se èlè'lèaghi è tèng-kentèngan bân bisa dhâddhi bhâtèk, ikat, songkèt otabâ tenon.

Kebaya panèka sacara resmi èyakowè dhâddhi rasoghân nasional bân jhughân ikon busana Indonèsia, maskè pangagghuyânna kebaya namong èyagghuy bi' orèng Jhâbâ, Sunda, bân orèng Bhâli. È Malaysia, Singapura bân Brunei, kebaya èyakowè dhâddhi sala sèttong rasoghân ètnis otamana è kalangan komunitas ètnis Melayu bân Peranakan, bân kebaya biyasana èkennal è daèra jârèya mènangka 'sarong kebaya'. Samentara jârèya, gaya sarong kebaya panèka macem-macem antara sèttong kennengngan bân kennengngan laènna è dâlem cakupan wilayah jârèya. 

 Sombher